CELEX: 62012CA0345
Language: sk
Date: 2013-06-13 00:00:00
Title: Vec C-345/12: Rozsudok Súdneho dvora (desiata komora) z  13. júna 2013 — Európska komisia/Talianska republika (Nesplnenie povinnosti členským štátom — Smernica 2002/91/ES — Energetická hospodárnosť budov — Článok 7 ods. 1 a 2, článok 10 a článok 15 ods. 1 — Nesprávne prebratie — Neprebratie v stanovenej lehote — Smernica 2010/31/EÚ — Článok 29)

3.8.2013   
            
            
               SK
            
            
               Úradný vestník Európskej únie
            
            
               C 225/38
            
         Rozsudok Súdneho dvora (desiata komora) z 13. júna 2013 — Európska komisia/Talianska republika
   (Vec C-345/12) (1)
   
   (Nesplnenie povinnosti členským štátom - Smernica 2002/91/ES - Energetická hospodárnosť budov - Článok 7 ods. 1 a 2, článok 10 a článok 15 ods. 1 - Nesprávne prebratie - Neprebratie v stanovenej lehote - Smernica 2010/31/EÚ - Článok 29)
   2013/C 225/64
   Jazyk konania: taliančina
   
      Účastníci konania
   
   
      Žalobkyňa: Európska komisia (v zastúpení: E. Montaguti a K. Herrmann, splnomocnení zástupcovia)
   
      Žalovaná: Talianska republika (v zastúpení: G. Palmieri, splnomocnená zástupkyňa, za právnej pomoci A. De Stefano, avvocato dello Stato)
   
      Predmet veci
   
   Nesplnenie povinnosti členským štátom — Neprijatie v stanovenej lehote všetkých ustanovení nevyhnutných pre dosiahnutie súladu s článkom 7 ods. 1 a 2 a článkom 10, ako aj článkom 15 ods. 1 smernice Európskeho parlamentu a Rady 2002/91/ES zo 16. decembra 2002 o energetickej hospodárnosti budov (Ú. v. ES L 65, s. 1; Mim. vyd. 12/002, s. 168) v spojení s článkom 29 smernice Európskeho parlamentu a Rady 2010/31/EÚ z 19. mája 2010 o energetickej hospodárnosti budov (Ú. v. EÚ L 153, s. 13)
   
      Výrok rozsudku
   
   
               1.
            
            
               Talianska republika si tým, že nestanovila povinnosť predložiť osvedčenie o energetickej hospodárnosti pri predaji alebo prenájme budovy v súlade s článkami 7 a 10 smernice Európskeho parlamentu a Rady 2002/91/ES zo 16. decembra 2002 o energetickej hospodárnosti budov a tým, že neoznámila Európskej komisii opatrenia na prebratie článku 9 smernice 2002/91, nesplnila povinnosti, ktoré jej vyplývajú z článku 7 ods. 1 a 2 a článku 10 uvedenej smernice ako aj jej článku 15 ods. 1 v spojení s článkom 29 smernice Európskeho parlamentu a Rady 2010/31/EÚ z 19. mája 2010 o energetickej hospodárnosti budov.
            
         
               2.
            
            
               Talianska republika je povinná nahradiť trovy konania.
            
         
      (1)  Ú. v. EÚ C 287, 22.9.2012.